تهرانده گی بیر هوتلده اوتکزیلگن جلسه ده ایران دینگیز و بندر اداره سی باشلیغی محمد رستاد، افغانستان ترانسپورت وزیری اورینباسری امام الدین وریماچ و هندوستان تشقی ایشلر وزیری سرپرستی تیرو مورتی اشتراک ایتدی.
ایران دینگیز و بندر اداره سی باشلیغی محمد رستاد، چابهار بندری آرقه لی معقول بازارلر تاپیشلری نینگ ممکن ایکن لیگینی و بو گذرگاه گه ایریم مملکتلرنینگ هم علاقه کورستیشی نینگ ممکن ایکن لیگینی تیلگه آلدی.
راستاد، چابهار ترانزیت گذرگاهی نینگ هند اوقیانوسی ساحلیده گی مملکتلرنی اورته آسیا و أفغانستان بیلن باغله گن لیگینی معلوم قیلیب، چین و پاکستان اورته سیده گی گوادر اقتصادی گذرگاهی نینگ هم تامین ایتووچیسی ایکن لیگینی افاده ایتدی.
افغانستان ترانسپورت وزیری اورینباسری امام الدین وریماچ، 3 مملکت نینگ سرمایه گذارلیک و تجارت همکارلیگی ساحه سیده بیراوی گه ضرورتی بولگن لیگینی و چابهار گذرگاهی نینگ ایش امکانیتی یره ته جگینی ایتدی.
أفغانستان نینگ منطقه ده مرکزی بیر موقعیت گه ایگه ایکن لیگی گه دقت قره تگن وریماچ، بونینگ عملی بولیب باشله ییشی اوچون مهم بیر قالب گه ضرورت بارلیگینی افاده ایتدی.
هندوستان تشقی ایشلر وزیری سرپرستی تیرو مورتی یوک و یولاوچی انتقالینی آسانراق قیلماقچی ایکن لیکلرینی معلوئم قیلیب، بو 3 مملکت آلیب بارگن فعالیتلرنینگ جوده مهم ایکن لیگینی بیلدیردی.
افغانستانگه یوکسک مقدارده بوغدای صادر قیلگن لیکلرینی بیلدیردی و چابهار ترانزیت کیلیشووی عملی بولیب باشله گنده ایران نینگ سیستان بلوچستان ایالتی آرقه لی أفغانستان بیلن تجارت نینگ آرتیب کیتیشیدن خبر بیردی.
مورتی، شونده ی قیلیب امریکا قوشمه ایالتلری چیکلاولریگه قره مه ی ایران بیلن سوداگرلیک نینگ دوام ایته جگینی و بیر هند شرکتی نینگ کیلگوسی 1-2 هفته مابینیده چابهار بندرینی موقتن استفاده قیلیب باشله ییشینی بیلدیردی.
ایران نینگ جنوبیده جایلشگن چابهار بندریدن افغانستان و اورته آسیاگه بارووچی ترانزیت ترانسپورت اوچون ایش الینه دیگن موتر و تیمیر یولی سرمایه گذارلیک پروژه لرینی اوز ایچی گه آلگن "چابهار کیلیشووی" 23 می 2016 ده تهرانده ایران جمهور باشلیغی حسن روحانی، أفغانستان جمهور باشلیغی اشرف غنی و هندوستان باش وزیری نارندرا داموداس مودی اورته سیده قول قوییلگن ایدی.
